OpenLLM-France/wikimedia huggingface dataset:
# Buhez ar Sent/1837/Prim ha Felicien

| ◄ Medard | Prim ha Felicien | Mac’harit, guerc’hes ha merzeres  ► |
An daou Sant-mâ a oa breudeur, ha guinidic eus a Rom. Goude ma voant bet convertisset d’ar Feiz, gant ar Pap Felix, e labourzont o-unan epad tregont vloaz gant zêl, ha gant frouez, da broculi d’ar re-all ar memes eur-vad. Mæs an amzer o veza deut ma tlient glorifia Doue dre o maro, e voent arretet dre urz an Ampalaer Dioclitien. Quentre ma o guelas an tirant-ze, e comsas out-o gant ur visaich colerus : songit, emezân, penaus ne deus evidoc’h nemet tourmanchou, hac ar re vrassa, mar manquit da vont var an heur da adori hon Doueou. Respont a resont e oant resolvet da rei o goad hac o buez evit ar Feiz.
Var ar respont-ze e ouent conduet d’ar prison, carguet a chadennou, hac e voe roet urz d’ar barner da ober dezo o froces. Un æl o c’honsolas en o frison, hac er memes moumend en em guefsont dilivriet dious o chadennou ; neuse e leversont : meulet ha benniguet ra viot, Tad a visericord, ha Doue a bep consolation, da veza pliget consoli ho servicherien, ha terri o chadennou, evel a resoc’h gueichal e faver Sant Per : pa hoc’h eus roet deomp ar memes graç, roït deomp ivez ar memes couraich hac ar memes constanç, en tourmanchou.
Ar barner, oc’h esperout dont æssoc’h a-se a benn anezo, pa visent separet an eil diouz eguile, a ordrenas digaç dirazâ Felicien e-unan ; mæs evel ne alle quet quen neubeut er fæçoun-ze e drec’hi, a reas e scourgeza gant crueldet ; ha goude beza græt e staga dre an treid ha dre e zivrec’h ouz ur post, e comsas a gostes ouz Sant Prim, da behini e lavaras : ho preur Felicien en deus oboisset da urz an Ampalaer, hac en deus recevet-e c’hraç, bezit quer fur hac èn, hac e recefot ivez oc’h hini ; Sant Prim a respontas : oboisset en deus d’an Ampalaër eus an Eê, non pas d’an hini eus an douar. Gouzout a ràn petra en deus anduret, ha gant pebes couraich en deus souffret, hac esperout a ran, gant graç Doue, ne vezin quet neubeutoc’h fidel, na neubeutoc’h couraichus evintâ.
Ar barner a ordrenas neuse ma vize exposet an daou vreur d’al leonet evit beza divoret, mæs al leonet-ze ne resont nemet gourvez ehars treid an daou verzer santel, heb noasout dezo e fæçoun ebet. Ur miracl quer bras a gonvertissas pemp-cant famil eus a Rom. Mæs an tirant a chommas bepret ostinet, hac a reas dibenna an daou vreur santel. O merzerinti a erruas er bloaz 287.
Doue en deus consolet a couraichet an daou verzer santel-mâ en ho zourmanchou. En em roomp-oll da Zoue, ha Doue a vezo oll evidomp. Seul vuy ma andurimp a boan, ma vezimp affliget, ma vezimp abandounet gant an dud, seul-vuy e teui Doue d’hon c’harga eus e faveriou. Doue eo ar mignon fidel ha constant, pehini ne abandoun morse ar re er c’har.
# Kaerder va Bro

| ◄ Pez a gar ar Breizad | Kaerder va Bro | Kerne ► |
* Pegen kaer out, va Breiz, gourizet gant ar môr,
* War da zae bleuñ melen dre bep amzer digor,
* Ha war da gerc’henn noaz dantelez meneou,
* Hag en dro d’es spered eur vougenn hunvreou !
* Pegen kaer out, va Breiz, dindan da goajou don
* Leun a richan eostig hag hirvoudou kudon,
* Lec’h ma klev da skouarn, e-kreiz klemm an avel,
* Mouez an amzeriou bet damantus o sevel !
* Pegen kaer out, va Breiz, war da lanneg garo,
* Lec’h ma wask ar vein braz brezelourien varo,
* Lec’h ma c’hall da spered, diroll ha dibreder,
* Nijal beteg an néñv da heul an alc’houeder !
* Pegen kaer out, va Breiz, e-deun da draouiennou,
* Lec’h ma krén en dour sklêr prajou koant, flourennou,
* Oc’hen braz o peuri, gwez uhel o tridal,
* Ha stennet dindan-ê bolzou glaz ar bed all !
* Pegen kaer out, va Breiz, war gribenn da vene,
* Lec’h ma chom kréñv ar c’horf ha seder an ene,
* Lec’h ma tispak tro-dro, skedusa kurunenn,
* Kêriou gwenn, tourioù moan stlabeet er blenenn !
* Pegen kaer out, va Breiz, en es yez birvidik,
* Gwestl da drei pep menoz en gériou pinvidik,
* Trec’h war gounnar an dud, trec’h war an holl bechou,
* Divarvel o tiston a-dreuz d’ar c’hantvejou !
* Pegen kaer e tiwan, va Breiz, war da zouar
* Ilizou, kloc’hdier ha kalvariou dispar,
* Chapeligou manek, kestel ha feunteuniou,
* Graet gant ijin da dud ha roc’h da vengleuziou !
* Pegen kaer out, va Breiz, gant da vibien kalet,
* Da varvailhou gwechall kontet ’korn an oaled,
* Ha da gredennou koz kizellet en es kreiz
* Ken don ma tihanfes hep-ê da veañ Breiz !
* Pegen kaer out, va Breiz, er berejou kousket,
* Krog en diskuizadenn pad keit amzer klasket,
* Ha dizoan o c’hedal, en disheol eus ar Groaz,
* Eur vuhe peurbadus ’n eur Vreiz all kaeroc’h c’hoaz !
# Kaerder an noz

| ◄ Hunvredigez | Kaerder an noz | Bez soudard, o Breizad ! ► |
D’an Aotro Houerou-Kerizel, person Plistin.
* En divez ho tevez araok mont da gousket,
* ’N eur c’hoat pe ’neul lannek n’hoc’h-hu biskoaz chomet,
* En eul lec’hig distro, pell eus trouz ha safar,
* Da hunvreal en noz ouz sklerijen al loar ?
* Evidon, meur a wech, ’m eus bet ’n em ankouaet
* Da zellet ouz kaerder an noz steredennet,
* Da zellet ouz al loar, Rouanez an noziou,
* O neuzial dudius ebarz bolz an Nenvou…
* II
* Pa sko war an douar he sklerijen liou kouar,
* He bannou hir neuze a lak pep tra dispar ;
* Dindanne pep traouien, kuzet gant eur voren,
* A zeblant eur ster vraz pe eur gaer a blenen ;
* Ha kriben pep mene dreist d’an holl blenennou
* Zo vel eun enezen kollet kreiz ar moriou…
* Abep tu d’in neuze n’an eus nemed dudi,
* Kement tra a welan a zo d’in neventi…
* Ar gwe braz ha sioul a zistag o skeuden
* Reiz, reiz war an douar dindan ar sklerijen,
* Hag en o deliou glaz vel a-dreuz d’o brankou,
* Al loar, en eur c’hoari, a strink nerz he bannou ;
* Ar re-man d’an douar a goue ken kaer ive
* Ma kred d’an den bezan ebarz bro an Hunvre
* III
* Mes ma tec’h achane vit gwelet uheloc’h,
* Us d’e zellou a zo eun daolen kalz kaeroc’h ;
* Ar stered lugernus, hadet a villierou
* A zo evel perlez en splanded an oablou ;
* Trei, dizrei a reont, dalc’hmad ’maint o lintri.
* Eun nerz a zo ennê hag a ra d’e birvi,
* Ma zeblantont d’an dud bezan zellou skedus
* An ele hag ar zent, a lavar evurus :
* — « Entrezek an Nenvou zavet ho kalonou,
* » Ha war zu ho Toue kaset ho pedennou ! »
* IV
* Evurusoc’h pell, pell vit an evurusan,
* En e hunvredigez an den en em ankoua…
* N’hallfe ket birviken laret ar blijadur
* A zo en e galon, — hen, paourkez krouadur ! —
* Pa glev en dro d’ezan eur vouez krenv ha tener :
* Mouez vraz ar bed divent o veuli e Grouer !
* Eur pennad d’he chilaou, hen a chom zebezet…
* Ar vouez a zo ken kaer… Ganti eo goneet !
* Ha, stouet d’an daoulin, e-unan gant Doue,
* ’N eur zellet d’an Nenvou, ganti lavar ive :
* — O Doue-Galloudus ! Dirak ho labour gaer,
* Ma c’halon, ma feden a zo o diou dister…
* Mes n’am eus nemetê… Chilaouet ma mennad :
* — Groet m’ Ho karin henoz, hag arc’hoaz, ha dalc’hmad !
# Kaerder komzou Doue

| ◄ Ar baradoz | Kaerder komzou Doue | Ar follentez ► |
"Ar raden"
* 2.
* Eur setans a oe diskleriet
* Evit barna ar pec’her,
* Hag a vije bet zur heuliet
* Gant Doue en he goler:
* Holl e oamp barnet d’ar maro
* Dre hon gwallou niverus,
* Mes en Aviel zo grasou
* Kinniget demp gant Jesus
* 3.
* He gomzou a zo eun tenzor
* Da holl re choazet Doue;
* Mes d’ar re a gar an enor.
* ’vit ar bed int follente.
* Diententabl eo he gomzou
* D’an holl sperejou tefel
* Mes d’ar re brenet an Aotrou
* Int skler dre ’r Spered-Santel.
# Kalon Mari

Eur c’hoant braz am euz da veuli Kalon va mamm, kalon Mari ; Hogen penaoz e kredinn-me Kana santual va Doue ?
Kanit holl, sent ar Baradoz, Kanit bemdeiz, kanit bemnoz, Kanit gan-in, sent hag elez, Kanit kalon sakr ar Werc’hez.
Doue a grouaz ar bed-ma Evit palez d’ann den kenta ; Evit rei d’he vab eur palez E krouaz kalon ar Werc’hez. Kanit holl……
Mar d-eo ker kaer palez ann den, Palez Doue petra ef-hen ? Ar bed zo leun a vurzudou, Kalon Mari a vertuziou. Kanit holl……
Goude kalon dispar Jezuz Mar ’z-euz eur galon dellezuz Da veza karet ha meulet Eo kalon he vamm venniget. Kanit holl……
Kousket war boul-kalon Mari Jezuz en deveuz roet d’ezhi Galloud, truez ha karantez, Pep mad, nemet he zouelez. Kanit holl……
Poblou dishenvel euz ar bed, Ha c’houi hoc’h euz biskoaz klevet E ve bet eat da goll hini Erbedet da galon Mari ? Kanit holl……
Kalon Mari a zo eunn or D’ar zant ha d’ar pec’her digor, Digoret gand ar seiz kleze A dreuzaz gwech-all he ene. Kanit holl……
Pa oa he map war ar C’halvar He c’halon baour leun a c’hlac’har A oa asant d’he holl boaniou Dre ma prenent hon eneou. Kanit holl……
Pa oa toullet kalon Jezuz Gant ann taol goaf, mamm druezuz, Maro vijac’h gand ar gouli Paneved choum d’hor c’honforti. Kanit holl……
Klevet hoc’h euz komzou Jezuz : Roet oc’h da vamm da dud kabluz. Enn ho kalon eta, Mari, Ni gavo bepred minic’hi.
Kanit holl, sent ar Baradoz, Kanit bemdeiz, kanit bemnoz, Kanit gan-in, sent bag elez, Kanit kalon sakr ar Werc’hez.
Iann-Willou Herri, belek.
# Kaera tra eur paeroun

| ◄ Pesketaer | Kaera tra eur paeroun | Mac’haridik ► |
* Dec’h c’hoaz, eme Gabik, ma stad oa trist kenan.
* An holl o doa speret, begou lemm ha lirzin.
* Me, ma larienn eur gir, vije gret goap diouzin :
* » Sell ar balbouzer-ze… petra c’hoari ganthan ? »
* Eun taol avel, setu an traou war an tu gin.
* An dud a zer ho bek raktal ma kozean ;
* Kement hini a priz kement tra a laran ;
* Hirie kaffenn ar mear a du da presta d’in ;
* War boez eun neudenn brein me dapfe kalonou ;
* Ma taolfen ma chupenn, me rafe burzudou.
* An abek ouc’h a ze a n’hen velit hu ket…
* Va faeroun — furraden ! — n’oa goret eun tenzor ;
* Gant he pok diveza hen ledaz d’he fillor.
* Hogen, war an danvez zioan ato speret.
# Kalon ar vam

                                     (Barzaz Breiz.)
* 1
* Livirit d’in-me, me ho ped,
* Petra kaëra tra ’zo er bed ?
* 2
* N’eo ket heol laouen ar beure
* Ken kaër, ken skedus koulskoude ;
* 3
* N’eo ket an oabl sklerijennet
* En noz dudius da velet ;
* 4
* N’eo ket er c’hoat, ar gwez uhel
* Holl oc’h eja gant an avel ;
* 5
* N’eo ket trouz spountus ar mor braz,
* Nag hiboud sioulik dour ar waz ;
* 6
* N’eo ket zoken ar bokedou,
* Ker koant, en hanv, var hor c’hleuziou ;
* 7
* Na kan lirzin al laboused
* Nag o flunv ken kaër marellet ;
* 8
* Nan, kaëroc’h ’get an oll draou-ze
* En deus grêt an Aotrou Doue ;
* 9
* Me lavar heb fazia tam
* Kaëra ’zo eo kalon eur vam.
* 10
* Kaëra tra ouffet da welet
* Eur vam var eur c'havel stouet,
* 11
* O pokat d’he c’hrouadurik
* Glan ha koant evel eun Elik.
* 12
* Nan, e neb lêc’h, dre holl, er bed
* Netra kaëroc'h ne vô gwelet.
M.-A. Abgrall.
# Kalon dous a Vari

Oberennoù damheñvel pe handelvoù all zo ivez, gwelout Kalon dous a Vari (1934).
| ◄ Mari, Gwerc’hes galloudus (Maria, Mater gratiæ) | Kalon dous a Vari | Eur c’hoant braz am euz da veuli ► |
1. Kalon dous a Vari, Kalon Mam Doue, Ni fel d’imp ho meuli
Breman ha bemde,
Diskan. Ave, ave, ave Maria, Ave, ave, ave Maria.
Diskan al, memez ton : Gloar hag enor, Da galon Mari, Ol en Arvor. Meulomp anezi.
2. Piou a helfe laret, Kalon druezus, Pegement e karet Bugale Jezus ?
3. C’houi ec’h euz hen gwelet ’N eur c’hraou evidomp, War ar plouz astenet, Ha paour eveldomp.
4.Genac’h e Nazareth Ho kroadur zantel A n-enz bet labouret, Da rei d’imp kentel.
5. War ar C’halvar neuze, Pebes kalonad ! Diragoc’h pa skuille Evidomp e voad !
6. ’N e gomjou divezan, Zonj ec’h euz, Gwerc’hes, E lare d’ac’h bezan Mam an oll dud kez,
7.Eur Vam a galon vad, Dreist an ol mammou En hon henver dalc’h-mad Ez oc’h en Envou.
8. Spontet omp ar wej-man Mui eget biskoas, O welet disprizan Jezus hag e Groaz.
9. Ar bed a-neuz ezom ’N eun amzer ken kri Euz eur galon ken tom Ha Kalon Mari.
10. An Ilis hag ar Pab ’N ho trezeg a zell, Digant Jezus ho Mab Pa c’houlont skoazel.
ll.Chilaouet ouz o mouez Komzet ouz Jezus, Ma vougo en hon touez Ar brezel mezus,
12. Ar brezel didrue A rer a bep tu, Eneb ar wirione, Eneb ar vertu.
13. Roet ners ha zouten D’imp ivez e Breiz, Ha miret da viken Ar Fe vad ’n hon c’hreiz !
K. G.
# Kaerder Breiz-Izel

| ◄ Kenskrid | Kaerder Breiz-Izel | Hunvre dispar ► |
                         WAR DON : J’aime surtout ma Bretagne.
* O pegen kaer out, ma Breiz-Izel,
* Gant da zaonennou gwaskedet ;
* Gant da veneou soun hag uhel
* Karget a reier morgousket !
* Diskan :
* O Breiz-Izel, o bro dudius,
* Tei a zo kaer, te zo dispar !
* Ennout e ver bepred evurus ;
* O ma Breiz-Izel, me da gar.
* Kaer eo klevet, ’barz da vrouskoajou,
* Al lapoused o kanan flour,
* Hag o savel eus da draouiennou
* Hiboud sklintin ar wazig dour.
* Kaer eo gwelet, gant gliz an noziou,
* ’Touez da c’hlazennou, bleun lirzin,
* O lintra evel perlezennou,
* Dindan bannou heol ar mintin.
* Kaer eo en noz, ’us d’it o lintran,
* En bolz an nenv, loar ha stered,
* Henvel ouz sellou an teneran
* O tiwall da hun, Breiz karet.
* Kaer out, gant bleun an neve-amzer,
* Gant parkadou ed gwen an hanv,
* Gant del alaouret ar goz-amzer,
* Ha kaer gant linsel wenn ar goanv !
* Ya, da zouar ’zo kaer, Breiz-Izel,
* Ken kaer evel en amzer goz ;
* Mes marteze da Ine zantel
* A hirvoud bemde d’hon zud koz.
* O Mamm-vro garet, sec’h da zaerou ;
* ’Vit Breiziz, me lar d’it hirie :
* « Mar oa gwir Vretoned hon zadou,
* Ni a vo d’e gwir vugale !
* « Ni ’zalc’ho start d’az yez. d’ar giziou,
* O deus grêt bepred da enor ;
* Ar fe, nerz ha sklerder ar broiou,
* N’az kuitao biken, Arvor ! »
# An Otro ar C’hont

Oberennoù damheñvel pe handelvoù all zo ivez, gwelout An Aotrou ar C’hont.
| An Otro ar C’hont | Janed ar Wern ► |
* An otro ’r c’hont hag e bried
* Yaouankik mat’ zo dimeet :
* Unan pemzek, eun all c’houezek,
* Eur mab bihan o deus ganet.
TRADUCTION. — Le Seigneur Comte et sa femme — Bien jeunets se sont mariés : — L’une a quinze ans, l'autre seize. — Un petit garçon leur est né.
Chanté par Marie-Jeanne le Bail, Port-Blanc.
* An otro ar c’hont hag e bried,
* ’R re-zeo zo yaouankik dimeet,
* Ar re-zeo zo yaouankik dimeet.
TRADUCTION. — Le Seigneur Comte et sa femme. — Ceux—là se sont mariés bien jeunes (bis).
Chanté par Maryvonne Nicol, Plouguiel.
* An aotrou ’r c’hont hag e bried
* Yaouankik mat ’zo dimezet :
* Unan daouzek, eun all trizek ;
* A-ben nao miz ’zo gwillioudet.
TRADUCTION. — Le Seigneur Comte et sa femme — Bien jeunets se sont mariés : — L’une a douze [ans], l’autre treize. — Au bout de neuf mois [la dame] est accouchée.
Chanté par Yves Menguy et Guillaume Léon, Sonneurs, Carhaix.
* ’N Aotrou ar c’hont hag e bried
* zo abred mat dimezet, O !
* A zo a-bred mat dimezet.
TRADUCTION. — Le Seigneur Comte et sa femme — Se sont mariés de bien bonne heure, — Ho ! — Se sont mariés de bien bonne heure.
Noté par M. l'abbé Besco, recteur de Lanrivain. Communiqué par M. Vallee.
# An Otro ar Gerwen hag ar vatez vihan

Oberennoù damheñvel pe handelvoù all zo ivez, gwelout An Aotrou ar Gerwenn hag ar vatezh vihan.
| ◄ Annaïg Kozig | An Otro ar Gerwen hag ar vatez vihan | Fantig ar Pikart ► |
* ’Barz ar Gerwen ez eus glac’har,
* Mar eus nep lec’h war an douar,
* ’Balamour d’ar c’houarnerez
* A zo ’n em gavet dougerez.
TRADUCTION. — A la Villeblanche, il y a la douleur, — S’il en est quelque part au monde, — A cause de la gouvernante, — Qui s’est trouvée enceinte.
Chanté par Marie-Jeanne le Bail, Port-Blanc.
Chanté par Mme Queneder, Carhaix.
# An Ours hac ar Goenan.

| ◄ Ar Had hac ar Vaut. | An Ours hac ar Goenan. | Al Louarn hac e Gompagnunes.  ► |
FABL 117.
An Ours hac ar Goenan.
An naon a chacheas da vad
An ours emês demeus ar c’hoad.
Pa voa o clasq eun dra buan ;
E qeo coloenno goenan
En ent ; ma commanças neuse
Da lipat ar mel en dro dê.
Eur voenanen a apercevas
E scouarn dezàn a bicqas :
Ar goenan-all a voa couscqet,
Hi e-unan a rê ar c’het.
Goude qement-ze e lesas
An ours en eur mortel arach.
Er goloen d’en em repui
An ours a zonjas e zerri,
Ma c’himajin bea tennet
Reson d’ar injur recevet ;
Mæs neuse tout en eun istant
An oll goenan-all prontamant
A zorti assambles da vad
Hac en picqent betec ar goad,
Ho-unan vit en em venji
Pa en devoa torret ho zy.
Qement a ell an ours ober,
Er violanç eus e zouler,
E voa ar buanna mont quit,
Eo e voa ar guella profit.
Mèn so miserabl, emezàn,
Caus ma-unan da gement-màn :
Guelloc’h vije din bea bed
Eur picur bian anduret
Hep bea bet qen dinatur,
Ha lipat mel gant plijadur
Evit ne voa bea cauzet
An droug en deus ar guenan gred.
Pa sonjen venji ha facha
Dìn ma-unan e bed goassa.
# An Otro Penanstank

Oberennoù damheñvel pe handelvoù all zo ivez, gwelout Ann aotro Penanstank.
| ◄ Eskob Penanstank | An Otro Penanstank | Penherez Krec’hgoure ► |
* ’Notro Benanstank ha Kerarlen
* Na pa c’heint o daou d’an oferen,
* Na pa c’heint o daou d’an oferen.
TRADUCTION. — Le Seigneur de Pénanstank et Kerarlen — Comme ils allaient tous deux à la messe… (bis)
Eadem.
# An Ouädes hac e Mestr.

| ◄ Ar C’hole hac ar Raz. | An Ouädes hac e Mestr. | Ar Marmous hac e zaou Vugel.  ► |
FABL 108.
An Ouädez hac e Mestr.
Eun ouädes voa a zeve
D’e mest eun oy a aour bemde ;
Ha cousgoude e voe qen foll,
Evit mont pinvic en eun toll,
E laza en deus comprenet,
O sonjal voa e c’hoff carget
Deus ar metal-ze pricius.
Pa voelas e voa malevrus,
E chommas eno estonet ;
Pa n’en devoa netra cavet.
En em ambandon d’ar regret
Ha da huanadi, tristêd,
Hac e rê neuse e glemmo,
O coll esperanç ha mado.
Sans moral.
An allegori-màn gleer
Da entent en daou sort manier.
O caout re a avaristet,
Hep moderation ebet
Pe heuil re bront ar volonte
Hep sellet petra deuï goude,
Na ne anveomp qet anat
Ne vemp atao re diveat.
# An Oferen zantel

| ◄ Kent ho kuitat, Jezus hon Otrou | An Oferen zantel |
I. — En Oferen, hon Zalver a unan e vouez gant re ar gristenien a zo en ilis, evit enori Doue ha goulen e c’hrasou. N’euz netra kaeroc’h eta na peden ebet krenvoc’h eget an Oferen zantel.
C’houec’h loden zo en Oferen :
1° Ar Pedenou : Introït, Confiteor, Kyrie, Gloria, Oremus.
2° Ar C’henteliou : Abostol, Aviel, Credo.
3° An Ofransou, beteg ar Sanctus.
4° Ar Goureou, beteg ar Bater.
5° Ar Gomunion, beteg an Dominus vobiscum... Oremus.
6° Ar Pen Divezan, ken na guita ar belek an Oter.
II. — Evit heuil erfad an Oferen e renker zevel ar speret etrezeg Jezus war an Oter, ha Doue e Dad e lein an Env, goude bezan goulenet zikour ar Werches hag ar zent a reer o gouel.
Neuze ec’h eo talvoudus, pa na ganer ket, lenn gant evez unan benag eur ar c’hantikou a gaver aman. Ar c’hantik a zo eur beden ; e peb ger a zo splanijen ha tomder.
Amzer ar Pedenou hag ar C’henteliou kemeret kantikou ar Werc’hes, ar zent, ar finvezou divezan, ar vue gristen... Amzer an Ofransou, kantikou ar Galon-Zakr... Amzer ar Goureou, kantikou ar Zakramant.., Goude, kantikou ar Gomunion : ha re an Anoudeges-vad, 21, 22, 23, 102, 115.
Mad eo ive laret ar Chapelet en eur brederian war ar misteriou, 35, 36, 37.
# An Otro Koadriou ha Janedig Riou

Oberennoù damheñvel pe handelvoù all zo ivez, gwelout Jannedig Riou.
| ◄ Kervegan hag an Tourello | An Otro Koadriou ha Janedig Riou | Ar baron bihan ► |
* An otro Koadriou en deus gret
* ’R pez ne raje otro abet
* ’R pez ne raje otro abet.
TRADUCTION. — Le seigneur du Boisriou a fait — Ce que n’eût fait nul autre seigneur (bis).
Chanté par Maryvonne Bouillonnec, Treguier.
* An otro Koatriou an eus gret,
* O ! nan, pez ne raje mab abet ;
* O ! nan, pez ne raje mab abet.
TRADUCTION. — Le seigneur de Boisriou a fait — Oh ! non, ce que ne ferait aucun ﬁls (bis) !
Eadem.
# Avis goude ar gommunion

| ◄ Evit excita da garet Jesus | Avis goude ar gommunion | Ur seurt actou goude ar gommunion ► |
EBars ar vuez spirituel oll rnte deus netra martese a guer hras gonsecanç evel ma’z ê gousout implija erfat an amser incontinant varlerc’h ar gommunion, evit tenna anezi ar frouez hac a[r] profit p’evit hini eo bet instituet gant hor Salver ; o caout ur sourci bras d’en em entreteni neuse ganta, ha da zerc’hell compagnunez deza en hon interieur : rac d’he lesel he-unan goude ma hon eus hen recevet en bon estomac, hep chom un nebeut d’en em antreteni ganta, hon-nez so un incivilite hat un indifferanç pehini so estranjoc’h mil gueich ha mil-all, eguet na ve lesel ur roue he-unan en ur c’hampr hep rei compagnunez dezâ, goude ma en deffe great deomp an henor da entren en hon ti evit renta bisit deomp. Ha na d’ê quet ar mancamant-se eo a so caus ma’z eus quen nebeut a dud a guement a denn eus ho c’hommunionou ar profit ha allent denna ?
Chetu p’evit tra e ranquer caout un dilijanç vras, da regli ba da implija erfat an amser precius eus ar visit-se a ra deomp roue an oll rouanez, hep caour damant ebet da chom hirra ma ellomp d’en em antreteni ganta goude he veza recevet. Rac un ene a ell neuse non pas epquen querzet, mæs redec ha nijal memes etrese ar berfection, hac en em garga eus a un infinite a binvidiguez spiriruel, pa ema lojet enni ar pinvidic bras Crouer ar bed, pehini ne c’houlen quen nemet he c’harga eus a c’hraçou hac a bresantou divin, eguis ma lavar ar Scritur : Dilata os tuum, et implebo illud; Digorit franc, emezan, guenou ho calon, oc’h he dispos d’in dre an devotion hac an affectionou fervant em andret, ha me he c’hargo deoc’h a zon[j]æsonou hac a c’hraçou, hac eus va c’harantez divin.
Rac-se’ta na vancomp jamæs goude ar gommunion d’en em antreteni ur maread gand hor Salver en hon interieur, dre voyen an actou devot per[e] a raïmp gant brassa ferveur a vezo possubl deomp. Chetu ama ivez en lies fæçon an actou goude ar gommunion : choasit anezo ar re a blijo gueneoc’h, rac ne de quet necesser ho grac’h oll, mar quirit, da ur memes communion, quen nebeut hac en actou diaraoc ; mæs ober a ellot ur re breman hac ur re all ur veich-all ; ha grit-hi atao gant un attantion vras.
* ↑ Ps. LXXX, 11.
* ↑ Moullet : pera.
# Avis var ar preparation da gommunia

| ◄ Petra ranquer da gridi evit sacramant an auter | Avis var ar preparation da gommunia | Ur seurt actou quenta quent ar gommunion ► |
OLl buez ur c’hristen ne dlefFs beza nemet ur breparation continuel d’ar gommunion, rac an action ar santela hac eus ar vrassa consecanç a ouffemp da ober er bed-mâ evit bor silvidiguez, eo comniunia erfat ; eleac’h er c’hontrol ma’z eo ar goall gommunion un action an outrajussa da Zoue hac an daonapla d’hon ene. Evelse ive e lavare hor Salver da Iudas pehini oue ar c’henta oc’h ober ur goall gommunion, penaus e vise guell dezâ na vise deut
biscoaz var an douar. Ar goall gommunion, hervez doctrin saint Paoul, eo ar ziel eus an daonation eternel ; rac-se ur c’hristen mad a dle en em brepari da guement coumunion a ra, eguis pa ve en heur ar maro.
Beza ez eus diou preparafion, requis evit ober ur gommunion vad : ar guenta eo beza ezant a bec’bet marvel ; ba rac-se, mar en em santer coupabl a nicun, e ranquer cofes a ziaraoc er fæçon-mâ hon eus discleriet brema souden. An eil breparafion a gonsist o caout hor c’honsianç neat, non pas epquen diouz pec’het marvel, mæs c’hoaz diouz an attaich ouz peb seurt pec’het veniel, hac o remplissa hor c’halon euz a zesirou santel hac a santimanchou-mad en andret Doue dre actou a feiz, a esperanç, a garantez, a humilite, hac actou-all, hac o vont da gommunia evit plijout epquen da Zoue, hac evit ober he volontez en action santel-se, oc’h en em unissa gant ar memes dessin en devoe hor Salver pa instituas ar myster adorabl-mâ. Ar sacramanchou a zeu da rei deomp ar c’hraç diouz ma en em disposomp d’ho receo : hac evel ma’z eo ranfermet er sacramant august-mâ an hini a ro ar c’hraç memes, me lavar, Jesus-Christ he-unan, ne ouffemp jamses digaç re a breparation evit he receo gant profit.
Chetu amâ’ta v[a]rlerc’h, en lies fæçon an actou hac an elevationou fervant a galon, pere a ell sicour nep piou-bennac en em servijo anezo, da gaout an devotion actuel-se dirac ar gommunion ; n’en deveus nemet choas ar re a cafo guella d’he c’hout ha d’he zisposition interieur. Mæs evit profita eus anezo, e renocer ho lenn gant attantion, ha ne de quet necesser ho fronons a c’henou ; aoualc’h ê, mar carer, ho lavaret en gouelet ar galon, eguis pa vez un den oc’h ober meditation.